****

**REPUBLIKA HRVATSKA**

**KARLOVAČKA ŽUPANIJA**

**GRAD DUGA RESA**

GRADONAČELNIK

KLASA: 372-01/20-01/02

URBROJ: 2133/03-04/03-20-

Duga Resa, 2.11.2020.g.

Temeljem članka 3. i 10. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15), Odluke o kriterijima, mjerilima i postupku dodjele nekretnina u vlasništvu ili na upravljanju Grada Duge Rese na korištenje udrugama (Službeni glasnik Grada Duge Rese br. 5/16) i članka 60. Statuta Grada Duge Rese (Službeni glasnik Grada Duge Rese 6/18) Gradonačelnik Grada Duga Rese dana 2.11. 2020. godine donosi

**Zaključak**

**o raspisivanju i objavi javnog natječaja**

**za dodjelu nekretnina u vlasništvu ili na upravljanju Grada Duge Rese**

**koje se daju na korištenje udrugama radi provođenja programa**

**i projekata od interesa za Grad Duga Resu**

**Članak 1.**

Ovim Zaključkom utvrđuje se da se raspisuje i objavljuje natječaj za dodjelu dijela nekretnine u vlasništvu Grada Duge Rese na korištenje udrugama sa područja Grada Duge Rese radi provođenja programa i projekata od interesa za Grad Duga Resu, te ostali obvezni sadržaj Zaključka, a sve temeljem članka 3. Odluke o kriterijima, mjerilima i postupku dodjele nekretnina u vlasništvu ili na upravljanju Grada Duge Rese na korištenje udrugama (Službeni glasnik Grada Duge Rese br. 5/16) i to:

1. A) Gradski prostor na adresi Bana Josipa Jelačića 28A u Duga Resi, izgrađen na k.č.br. 617/7 ukupne površine 583 m2 k.o. Duga Resa 2, koju čine stambena zgrada površine 536 m2 i nadstrešnica površine 47 m2  upisane u ZK uložak br. 3508.

Predmet natječaja pod ovom točkom je dodjela dijela prostora predmetne stambene zgrade opisane pod točkom 1.A) korisne površine 89,30 m2.

B) Gradski prostor na adresi Park dr. Franje Tuđmana 2 u Duga Resi, izgrađen na k.č.br. 2597/4 ukupne površine 2481 m2 k.o. Duga Resa 2, koji se nalazi u stambenoj zgradi /JAVNA ZGRADA/ površine 204 m2 upisane u ZK uložak br. 3701.

Predmet natječaja pod ovom točkom je dodjela dijela prostora koji se nalazi u prizemlju predmetne stambene zgrade opisane pod točkom 1.B) korisne površine 38,65 m2, koji čine dvije prostorije sa WC- om.

1. natječajna dokumentacija koja je sastavni dio ovog Zaključka / tekst javnog natječaja, obrasci, dokazi koji se podnose uz prijavu i.dr./
2. Natječaj će se objaviti dana 3.11.2020.g. na internetskim stranicama Grada Duge Rese i na oglasnoj ploči Grada Duge Rese.
3. Rok za dostavu prijava na isti natječaj je 19.11.2020.g.

**Članak 2.**

Ovim Zaključkom utvrđuje se da će postupak javnog natječaja provesti Povjerenstvo za dodjelu nekretnina u vlasništvu ili datih na upravljanje Gradu Dugoj Resi, koje se daju na korištenje udrugama, čiji je sastav propisan Izmjenom Odluke o imenovanju Povjerenstva za dodjelu nekretnina u vlasništvu Grada Duge Rese organizacijama civilnog društva radi provođenja programa i projekata od interesa za opće dobro od dana 11.03.2019.g. KLASA: 230-01/16-01/04 URBROJ: 2133/03-01/04-19-06.

 **Članak 3.**

Ovaj Zaključak stupa na snagu sljedećeg dana od dana donošenja, a objaviti će se u Službenom glasniku Grada Duga Rese i web. stranici Grada Duge Rese.

 **GRADONAČELNIK**

 **Tomislav Boljar, emba.**